ПРОТОКОЛ № 13
от заседанието на Комисия по правни и институционални въпроси към Пленума на Висшия съдебен съвет, 
проведено на 14 май 2018 г.

Днес, 14 май 2018 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията: Мартин Величков – и.д. директор на дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“, Зорница Златева - гл. експерт - връзки с обществеността в отдел „Публична комуникация и протокол“ и техническия сътрудник на комисията – Мариана Георгиева. 
По т. 12 от дневния ред на заседанието присъства директора на Националния институт на правосъдието – г-жа Миглена Тачева.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Предложение за изменение на разпоредбата на чл. 80, ал. 1 от Правилника за администрацията в съдилищата;
- Писмо от Министерство на правосъдието относно определяне на представители за участие в екип на работна група за транспониране на Директива /ЕС/ 2017/541, Директива /ЕС/ 2016/800, за Директива /ЕС/ 2016/1919;
- Писмо от Министерство на правосъдието относно определяне на представители за участие в работна група по повод усъвършенстване на нормативната уредба на медиацията;
- Писмо от председателя на Районен съд – Габрово относно командироване на съдия за участие в семинар;
- Функционални характеристики на Комисия по правни и институционални въпроси, дирекция „Международна дейност“ и дирекция „Правна“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

      1. ОТНОСНО: Писмо от Секретариата на Балканската и Евро-средиземноморска мрежа на съдебните съвети (БЕСМСС) с приложени протокол от проведена среща на Борда на 18 април 2018 г., в гр. Тирана, въпросници по темите на ХIII-та Конференция, покана и проект на дневен ред за Конференцията, която ще се проведе в периода 21-22 юни 2018 г. в гр. Будва, Черна гора.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРИЕМА ЗА СВЕДЕНИЕ писмото от Секретариата на Балканската и Евро-средиземноморска мрежа на съдебните съвети (БЕСМСС) с приложени протокол от проведена среща на Борда на 18 април 2018 г., в гр. Тирана, въпросници по темите на ХIII-та Конференция, покана и проект на дневен ред за Конференцията.
1.2. ОПРЕДЕЛЯ лице за контакт за попълването на въпросниците по темите на Конференцията – Христина Тодорова – директор на дирекция „Международна дейност“. 
1.3. ИЗПРАЩА въпросниците на комисия „Професионална квалификация и информационни технологии“ към Пленума на ВСС с молба за предоставяне на отговор, в срок до 22 май 2018 г. 
1.4. ПРЕДЛАГА НА ПЛЕНУМА НА ВСС да определи и командирова за участие в  ХIII-та Конференция на Балканската и Евро-средиземноморска мрежа на съдебните съвети, за периода 20-23 юни 2018 г., в гр. Будва, Черна гора, следните лица:
1.4.1…………….-член на ВСС
1.4.2………….…-член на ВСС
1.4.3. …………… - преводач от английски на български език и обратно.
1.5. Пътните разходи, разходите за дневни пари, разходите за нощувки по фактически размер, разходите за медицински застраховки, разходите за трансфер от летището до населеното място и обратно, както и разходите за хонорар на преводача са за сметка на Висшия съдебен съвет. 
1.6. ИЗПРАЩА преписката на комисия „Бюджет и финанси“, по компетентност.
1.7.  Предложенията по т. 1.4 и 1.5 да се внесат в дневен ред за заседанието на Пленума на Висшия съдебен съвет на 31.05 2018 г. 

2. ОТНОСНО:  Решение на Комисия „Бюджет и финанси“ към Пленума на ВСС във връзка с целесъобразността на разходите за двама представители на ВСС за участие в IX-та Международна конференция на Международната асоциация за съдебна администрация (IACA), която ще се проведе в периода 16-19 септември 2018 г. гр. Фоз до Игуасу, Бразилия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ решението на Комисия „Бюджет и финанси“ към Пленума на ВСС във връзка с целесъобразността на разходите за двама представители на ВСС за участие в IX-та Международна конференция на Международната асоциация за съдебна администрация (IACA), която ще се проведе в периода 16-19 септември 2018 г., гр. Фоз до Игуасу, Бразилия.
2.2. ПРЕДЛАГА НА ПЛЕНУМА НА ВСС да командирова за участие в IX-та Международна конференция на Международната асоциация за съдебна администрация (IACA), за периода 15-21 септември 2018 г. в гр. Фоз до Игуасу, Бразилия, предложените от Комисия „Бюджет и финанси“  лица: 
- Боряна Димитрова – председател на комисия „Съдебна администрация“ към Съдийската колегия на ВСС; 
- Гергана Мутафова – председател на Комисия „Съдебна администрация“, към Прокурорската колегия на ВСС.
2.3. Пътните разходи, разходите за нощувки по фактически размер, разходите за дневни пари, разходите за медицински застраховки, разходите за такси за регистрация, както и разходите, свързани с необходимите ваксини са за сметка на Висшия съдебен съвет.
2.4. Точката да се внесе в заседание на Пленума на Висшия съдебен съвет на 07.06.2018 г.

3. ОТНОСНО: Писмо от Министерство на правосъдието относно обновяване на списък с ad hoc съдии от българска страна в Европейския съд по правата на човека

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	3.1. ИЗПРАЩА преписката на председателите на Върховния касационен съд и Върховния административен съд, с молба в съответствие с правомощията им по чл. 111, ал. 2 и съответно чл. 119, ал. 2 от ЗСВ да потвърдят представителите в списъка или да предложат нови имена, съгласно изискванията на чл. 21 от Европейската конвенция за правата на човека, с цел частично или цялостно обновяване на списъка, за което да уведомят Министерство на правосъдието, с копие до ВСС в срок до 21.05.2018 г.  

II. ПУБЛИЧНА КОМУНИКЦАИЯ:

	4. ОТНОСНО: Писмо № ВСС-776/02.05.2018 г. от председателя на ВКС във връзка с отчета за напредъка по изпълнението на Комуникационната стратегия на съдебната власт през 2017 г. от ВКС и от съдилищата по апелативни райони и писмо от Главния инспектор на ИВСС с рег. индекс № ВСС-776/04.05.2018 г. с приложен доклад в изпълнение на механизма за мониторинг и оценка на изпълнението на Комуникационната стратегия на съдебната власт през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА предоставената от председателя на ВКС информация за напредъка по изпълнение на Комуникационната стратегия на съдебната власт през 2017 г. от ВКС и от съдилищата по апелативни райони: 
- таблици за изпълнението на Плана за действие за изпълнение на Комуникационната стратегия на съдебната власт за 2017 г. от ВКС и от съдилищата по апелативни райони;
- обобщена таблица за изпълнението на индикаторите с количествени стойности и посочено процентно изменение спрямо предходните 2016 г. и 2015 г.;
- Отчет за 2017 г. за напредъка по изпълнение от съдилищата в Република България на Комуникационната стратегия на съдебната власт.
4.2. ПРИЕМА предоставения от главния инспектор на ИВСС Доклад за 2017 г. в изпълнение на Механизма за мониторинг и оценка на изпълнението на Комуникационната стратегия на съдебната власт.
4.3. ВЪЗЛАГА на експертите от отдел „Публична комуникация и протокол" да включат предоставената информация в обобщения План за действие за изпълнение на Комуникационната стратегия на съдебната власт за 2017 г., както и в обобщената таблица за изпълнението на индикаторите с количествени стойности и посочено процентно изменение спрямо предходните 2016 г. и 2015 г.
	5. ОТНОСНО: Предложение за организационни мерки в изпълнение на решение на Съдийската колегия на ВСС, по протокол № 14/08.05.2018 г., т.36

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕДЛАГА на Съдийската колегия на ВСС да укаже на административните ръководители на съдилища:

5.1.1. При постановяване на съдебни актове по дела от обществен интерес, да се изготвят прессъобщения, както и да се осигури възможност, чрез сайта на съответния ОСВ или пред представители на медии, при изразено желание, съдията-докладчик писмено или устно да обясни мотивите на решението си, с цел недопускане на негативни медийни кампании или публични реакции, както и разграничаване на формалната от моралната страна на акта.
5.1.2. За всяка негативна реакция/публикация в регионалните медии, във връзка с дейността на съда или конкретен съдия, своевременно да бъде уведомена КПИВ (чрез отдел „ПКП“). 
5.2. ВЪЗЛАГА на дирекция „Правна“ да проучи приложимата съдебна практика в българското и европейското законодателство, във връзка с „определянето на критерии, въз основа на които да се очертаят елементите на конституционните гаранции за „независимостта на съдебната власт“, както и стандартите, при които се счита, че авторитетът и независимостта са накърнени“, в срок до 30.06.2018 г.
5.3. ВЪЗЛАГА на дирекция „Международна дейност“ да изпрати запитване до Европейската мрежа на съдебните съвети и Балканската, и Евро-средиземноморска мрежа на съдебните съвети за наличието на определени критерии, съгласно решение на Съдийската колегия по протокол № 14/08.05.2018 г., т. 36, 4, както и да се посочат принципни становища и стратегически документи на международни и европейски институции, в срок до 30.06.2018 г.
5.4. ПРЕДЛАГА на членовете на Висшия съдебен съвет да направят предложения във връзка с „определянето на критерии, въз основа на които да се очертаят елементите на конституционните гаранции за „независимостта на съдебната власт“, както и стандартите, при които се счита, че авторитетът и независимостта са накърнени“, в срок до 15.10.2018 г.
5.5. ВЪЗЛАГА на отдел „Публична комуникация и протокол“ да подготви писмо до директора на Националния институт на правосъдието, с цел провеждане на среща във връзка с изясняване на възможността, в най-кратък срок, да се организира и проведе обучение за членовете на Висшия съдебен съвет в областта на кризисния PR (вкл. практически модули за повишаване на комуникационните умения и компетентност при медийния изяви и участие в различни медийни формати) и протоколната дейност, както и теми за текущи обучения, които следва да бъдат включени в годишния план за дейността на НИП.
5.6. ВЪЗЛАГА на отдел „Публична комуникация и протокол“ да организира среща с представители на съсловните и професионалните организации на медиите, на която да се обсъди възможността за провеждане на конференция с участието на представители на изпълнителната, законодателната и съдебната власт, медии и експерти в областта на приложимото право, както и представители на ЕК в България за приемане на Правила (Принципни положения), регламентиращи елементите на конституционните гаранции за „независимостта на съдебната власт“ и стандартите, при които се счита, че авторитетът и независимостта са накърнени.
5.7. ВЪЗЛАГА на отдел „Публична комуникация и протокол“ приетите от ВСС и колегиите документи в областта на публичната комуникация да бъдат предоставени на членовете на ВСС за преценка на необходимостта от тяхното актуализиране или отмяна.
5.8. ПРЕДЛАГА на представляващия ВСС и постоянните комисии да инициират пресконференции, брифинги, интервюта по актуални теми от дейността на Съвета и колегиите, както и въвеждане на практика за провеждане на периодични срещи с медиите. 
5.9. Точката да бъде внесена като допълнителна за заседанието на Съдийската колегия на ВСС на 15.05.2018 г., за запознаване.

III. ПРАВНИ ВЪПРОСИ:

	6. ОТНОСНО: Доклад за прилагането на закона и за дейността на прокуратурата и на разследващите органи през 2017 г.
	
	Мотиви:  Представеният доклад e задълбочен, детайлен и аналитичен, с ясно и точно изложени статистически данни. Същият съдържа конкретна и ясна визия за актуалното състояние, положителните и отрицателните тенденции в отчитаните показатели за дейността на Прокуратурата на Република България, с точно изведени проблеми и конкретни предложения за тяхното разрешаване, включително чрез законодателни промени.
	
КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Предлага на Пленума на Висшия съдебен съвет, на основание чл. 30, ал. 2, т. 4 от ЗСВ, да ИЗСЛУША Главния прокурор на Република България – Сотир Цацаров и да ПРИЕМЕ доклада за прилагането на закона и за дейността на прокуратурата и на разследващите органи през 2017 г.
6.2. Предлага на Пленума на Висшия съдебен съвет, на основание чл. 30, ал. 2, т. 11 от ЗСВ да ВНАСЕ в Народното събрание Доклад за прилагането на закона и за дейността на прокуратурата и на разследващите органи през 2017 г.
6.3. Точката да се внесе като допълнителна в дневния ред за заседанието на Пленума на ВСС, насрочено за 17.05.2018 г.

	7. ОТНОСНО: Доклад за прилагането на закона и за дейността на съдилищата през 2017 г.

	Мотиви: Представеният доклад e задълбочен, детайлен и аналитичен, с ясно и точно изложени статистически данни. Отразени са положителните и отрицателни тенденции в дейността на съдилищата, като са направени предложения за разрешаване на констатираните проблеми, включително чрез законодателни промени.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага на Пленума на Висшия съдебен съвет, на основание чл. 30, ал. 2, т. 4 от ЗСВ, да ИЗСЛУША председателя на Върховен касационен съд – Лозан Панов и да ПРИЕМЕ доклада за прилагането на закона и за дейността на съдилищата през 2017 г.
7.2. Предлага на Пленума на Висшия съдебен съвет, на основание чл. 30, ал. 2, т. 11 от ЗСВ да ВНАСЕ в Народното събрание Доклад за прилагането на закона и за дейността на съдилищата през 2017 г.
7.3. Точката да се внесе като допълнителна в дневния ред за заседанието на Пленума на ВСС, насрочено за 17.05.2018 г.

	Председателят на Комисията предлага т. 8 и т. 11 да бъдат разгледани заедно.

	8. ОТНОСНО: Проект на Решение на Министерския съвет за одобряване на проект на Закон за изменение и допълнение на Закона за защита на личните данни.
	11. ОТНОСНО: Становище на Комисията за защита на личните данни относно въпроси, касаещи точното и еднакво прилагане на Закона за защита на личните данни, Регламент (ЕС) 2016/679 и Директива (ЕС) 2016/680

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8-11.1. ОТЛАГА разглеждането на т. 8 и т. 11 за заседанието на Комисията на 21.05.2018 г.
8-11.2. Във връзка с проекта на Закон за изменение и допълнение на Закона за защита на личните данни и становището на Комисията за защита на личните данни, да се покани главния инспектор на Инспектората към ВСС на заседанието на Комисията на 21.05.2018 г. от 15.00 ч.
8-11.3. След запознаване с всички материали и със становището на главния инспектор на Инспектората към ВСС, да бъде изготвен проект на становище на КПИВ, който да бъде внесен за разглеждане на заседанието на Пленума на ВСС на 31.05.2018 г.

	9. ОТНОСНО: Проект на Решение на Министерския съвет за одобряване на проект на Закон за изменение и допълнение на Наказателния кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	9.1. ПРЕДЛАГА на Пленума на Висшия съдебен съвет да съгласува проекта на Закон за изменение и допълнение на Наказателния кодекс.
9.2. Точката да се включи в дневен ред за заседанието на Пленума на ВСС на 31.05.2018 г.

	10. ОТНОСНО: Предложение на Националния институт на правосъдието по Закона за изменение и допълнение на Закона за съдебната власт, внесен в Народното събрание с Вх. № 802-01-14/19.04.2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. ИЗПРАЩА предложението на Националния институт на правосъдието по Закона за изменение и допълнение на Закона за съдебната власт, внесен в Народното събрание с Вх. № 802-01-14/19.04.2018 г., на Правната комисия на Народното събрание.

	11. ОТНОСНО: Становище на Комисията за защита на личните данни относно въпроси, касаещи точното и еднакво прилагане на Закона за защита на личните данни, Регламент (ЕС) 2016/679 и Директива (ЕС) 2016/680.

	Точка 11 е приобщена към т. 8

	12. ОТНОСНО: Писмо от председателя на Окръжен съд - Монтана във връзка с подаването на декларации по чл. 107а, ал. 4 и ал. 5 от Кодекса на труда.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Да се изпрати писмо до органите на съдебната власт, с което да се укаже на административните ръководители, че следва да организират подаването на декларации по Закона за противодействие на корупцията и за отнемане на незаконно придобитото имущество от съдебните служители, като се посочат кръга на задължените лица, срок и начин на подаване. 

	13. ОТНОСНО: Писмо от Националната агенция за приходите относно споразумение за взаимодействие във връзка с осигуряването на достъп на органите на съдебната власт до електронни услуги на НАП.
	
	Мотиви:  С решение по т. 10 от заседанието, проведено на 19 март 2018, КПИВ е одобрила проекта на споразумение за взаимодействие във връзка с осигуряването на достъп на органите на съдебната власт, представлявани от Висшия съдебен съвет, до електронни услуги на Националната агенция за приходите с направените в него редакции.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	13.1. СЪГЛАСУВА споразумението за взаимодействие във връзка с осигуряването на достъп на органите на съдебната власт до електронни услуги на НАП.

	14. ОТНОСНО: Писмо от Министерство на правосъдието във връзка с предложения за изменение и допълнение на Търговския закон и на Наредба №3 от 2005 г. за реда за подбор, квалификация и контрол върху синдици, издадена от министъра на правосъдието, министъра на икономиката и министъра на финансите

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	14.1. ОТЛАГА разглеждането на т. 14 за заседанието на Комисията на 21.05.2018 г.
14.2. Точката да се включи в дневен ред за заседанието на Пленума на ВСС на 31.05.2018 г.

	15. ОТНОСНО: Писмо от председателя на Административен съд - Ямбол във връзка с въпроси относно командироването по смисъла на Правилата за командироване на съдии, прокурори и следователи 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	15.1. Приетите от ВСС правила за командироване на съдиите, прокурорите и следователите касаят случаите, в които магистратът е командирован с оглед упражняване на правораздавателни функции. В конкретния случай следва да намери приложение Наредбата за командировките в страната.

	16. ОТНОСНО: Писмо от Агенция по вписванията относно осигуряване на техническа и организационна готовност на Агенция по вписванията и окръжните съдилища във връзка с измененията на Закона за юридическите лица с нестопанска цел и преминаването на регистрацията на юридическите лица с нестопанска цел от съдилищата към Агенция по вписванията

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	16.1. ИЗПРАЩА писмото от Агенция по вписванията относно осигуряване на техническа и организационна готовност на Агенция по вписванията и окръжните съдилища във връзка с измененията на Закона за юридическите лица с нестопанска цел и преминаването на регистрацията на юридическите лица с нестопанска цел от съдилищата към Агенция по вписванията, на Комисията по професионална квалификация и информационни технологии, по компетентност.

	17. ОТНОСНО: Писмо от Съвета на съдебните заседатели при Окръжен съд – Варна.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	17.1. ИЗИСКВА от председателя на Окръжен съд – Варна да представи информация във връзка с полученото писмо от Красимира Хинева – съдебен заседател при ОС-Варна относно претърпяна злополука на 27.02.2018 г.

	18. ОТНОСНО: Писмо от Адвокатска колегия - Русе във връзка със заповед № 832/17.11.2017 г. на Председателя на Районен съд – Русе.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	18.1. Висшият съдебен съвет няма правомощия да тълкува заповеди на административни ръководители, както и да ги отменя. Заповедта има характера на вътрешноведомствен акт, с който се засягат права и законни интереси на граждани и юридически лица и като такъв, съгласно разпоредбата на чл. 2, ал. 2, т. 3 от Административно-процесуалния кодекс, подлежи на съдебен контрол.
	18.2. ИЗПРАЩА решението на Адвокатска колегия- Русе

	19. ОТНОСНО: Сигнал от Любомир Василев – съдия в Софийски градски съд.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	19.1. ИЗПРАЩА сигнала от Любомир Василев – съдия в Софийски градски съд, на Комисията по атестирането и конкурсите и Комисия „Съдебна карта, натовареност и съдебна статистика“ при Съдийската колегия на Висшия съдебен съвет, за сведение, и на Министерство на правосъдието, предвид сформираните към него работни групи за изработване на законодателни промени., по компетентност. 
	19.2. Да се уведоми Любомир Василев, че Комисията по правни и институционални въпроси е предприела мерки по поставените проблеми, като е изпратила сигнала на КАК и КСКНСС на СК на ВСС и на Министерство на правосъдието, предвид сформираните към него работни групи за изработване на законодателни промени.

20. ОТНОСНО: Предложение за изменение на разпоредбата на чл. 80, ал. 1 от Правилника за администрацията в съдилищата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

20.1. ИЗПРАЩА предложението за изменение на разпоредбата на чл. 80, ал. 1 от Правилника за администрацията в съдилищата, на съдилищата за становище, както и за отправяне на мотивирани предложения за изменения и допълнения в Правилника в срок до 14.06.2018 г.

21. ОТНОСНО:  Писмо от Министерство на правосъдието относно определяне на представители за участие в екип на работна група за транспониране на Директива /ЕС/ 2017/541, Директива /ЕС/ 2016/800, за Директива /ЕС/ 2016/1919.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

21.1. ПРЕДЛАГА на Пленума на Висшия съдебен съвет да ОПРЕДЕЛИ представители на Висшия съдебен съвет за участие в екип на работна група за транспониране на Директива /ЕС/ 2017/541, Директива /ЕС/ 2016/800, за Директива /ЕС/ 2016/1919, както следва:
- Даниела Машева – член на ВСС;
- Георги Кузманов – член на ВСС;
- Красимир Шекерджиев – член на ВСС

21.2. Точката да се внесе като допълнителна в дневния ред за заседанието на Пленума на ВСС, насрочено за 17.05.2018 г.

22. ОТНОСНО: Писмо от Министерство на правосъдието относно определяне на представители за участие в работна група по повод усъвършенстване на нормативната уредба на медиацията.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

22.1. ПРЕДЛАГА на Пленума на Висшия съдебен съвет да определи представители от ВСС за участие в работна група по повод усъвършенстване на нормативната уредба на медиацията.
22.2. Точката да се включи в дневен ред за заседанието на Пленума на ВСС на 31.05.2018 г.

23. ОТНОСНО: Писмо от председателя на Районен съд – Габрово относно командироване на съдия за участие в семинар.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

23.1. Приетите от ВСС правила за командироване на съдиите, прокурорите и следователите касаят случаите, в които магистратът е командирован с оглед упражняване на правораздавателни функции. В конкретния случай следва да намери приложение Наредбата за служебните командировки и специализации в чужбина.

24. ОТНОСНО: Функционални характеристики на Комисия по правни и институционални въпроси, дирекция „Международна дейност“ и дирекция „Правна“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

24.1. ОДОБРЯВА представените функционални характеристики на Комисия по правни и институционални въпроси, дирекция „Международна дейност“, дирекция „Правна“ и Отдел "Публична комуникация и протокол“ и 
ги предоставя на и.д. главен секретар на ВСС.
24.2 ИЗПРАЩА чрез Главния секретар решението по т. 24.1., ведно с материалите по него, на изпълнителя по Договор с предмет изготвяне на функционален анализ на структурата и дейността на администрацията на Висшия съдебен съвет. 

ПРЕДСЕДАТЕЛ
                                                           НА КОМИСИЯТА:		/п/ 
ЦВЕТИНКА ПАШКУНОВА